**Národná rada Slovenskej republiky**

**VIII. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: 970/2023

**1581a**

**I n f o r m á c i a**

**o výsledku prerokovania Návrhu na zvolenie predsedu a člena Dozornej rady Úradu pre dohľad nad zdravotnou starostlivosťou** (tlač 1581) vo výbore

Vláda Slovenskej republiky predložila Národnej rade Slovenskej republiky v súlade so zákonom č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov návrh na zvolenie predsedu a člena Dozornej rady Úradu pre dohľad nad zdravotnou starostlivosťou.

 Predseda Národnej rady Slovenskej republiky pridelil predložený návrh Výboru Národnej rady Slovenskej republiky pre zdravotníctvo s tým, že podá správu o výsledku prerokovania uvedeného návrhu vo výbore a návrh uznesenia Národnej rady Slovenskej republiky.

 Výbor Národnej rady Slovenskej republiky pre zdravotníctvo prerokoval návrh na zvolenie predsedu a člena Dozornej rady Úradu pre dohľad nad zdravotnou starostlivosťou (tlač 1581) dňa 2. mája 2023

 Výbor k predloženému návrhu neprijal platné uznesenie, nakoľko návrh uznesenia súhlasiť s návrhom vlády SR na zvolenie predsedu a člena Dozornej rady Úradu pre dohľad nad zdravotnou starostlivosťou nezískal súhlas nadpolovičnej väčšiny prítomných členov výboru podľa § 52 ods. 4 zákona NR SR č. 350/1996 Z.  z. o rokovacom poriadku Národnej rady Slovenskej republiky v znení neskorších predpisov.

 Predseda výboru poveril poslankyňu Moniku Kaveckú predniesť na schôdzi Národnej rady Slovenskej republiky správu o výsledku prerokovania Návrhu na zvolenie predsedu a člena Dozornej rady Úradu pre dohľad nad zdravotnou starostlivosťou vo výbore.

Bratislava, 2. mája 2023

**Marek K r a j č í, v. r.**

predseda

Výboru Národnej rady Slovenskej republiky

pre zdravotníctvo

**NÁRODNÁ RADA SLOVENSKEJ REPUBLIKY**

**VIII. volebné obdobie**

**N Á V R H**

**U z n e s e n i e**

**Národnej rady Slovenskej republiky**

**z .......mája 2023**

k  návrhu na zvolenie predsedu a člena Dozornej rady Úradu pre dohľad nad zdravotnou starostlivosťou (tlač 1581)

 **Národná rada Slovenskej republiky**

 **A. b e r i e n a  v e d o m i e**

 podľa § 26 ods. 8 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov

**zánik výkonu funkcie**

predsedu Dozornej rady Úradu pre dohľad nad zdravotnou starostlivosťou

**Jozefa K o r č e k a**

dňom 13. júna 2023

člena Dozornej rady Úradu pre dohľad nad zdravotnou starostlivosťou

**Évy H o r t a i**

dňom 13. júna 2023;

**B. o d p o r ú č a**

**Národnej rade Slovenskej republiky**

na návrh vlády Slovenskej republiky

**z v o l i ť**

 podľa § 26 ods. 3 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov

 do funkcie predsedu Dozornej rady Úradu pre dohľad nad zdravotnou starostlivosťou

 **Jozefa K o r č e k a**

 dňom 14. júna 2023

do funkcie člena Dozornej rady Úradu pre dohľad nad zdravotnou starostlivosťou.

 **Martina H u o r k u**

 dňom 14. júna 2023